b'\n_START_ARTICLE_\nMokslo laipsnis\n_START_PARAGRAPH_\nMokslo laipsnis\xc2\xa0\xe2\x80\x93 kvalifikacinis laipsnis mokslo srityje.\n_START_SECTION_\nLietuva\n_START_PARAGRAPH_\nLietuvoje yra suteikiami daktaro ir habilituoto daktaro laipsniai. Lietuvos mokslinink\xc5\xb3 s\xc4\x85jungoje sutarus, nuspr\xc4\x99sta palikti buvusi\xc4\x85 dviej\xc5\xb3 laipsni\xc5\xb3 sistem\xc4\x85, tik pakeisti laipsni\xc5\xb3 pavadinimus: moksl\xc5\xb3 kandidato\xc2\xa0\xe2\x80\x93 \xc4\xaf daktaro, o moksl\xc5\xb3 daktaro\xc2\xa0\xe2\x80\x93 \xc4\xaf habilituoto daktaro.\n_START_SECTION_\nVokietija\n_START_PARAGRAPH_\nVokietijoje suteikiami daktaro ir habilituoto daktaro laipsniai. Pa\xc5\xbeym\xc4\x97tina, kad kvalifikaciniai laipsniai Vokietijoje n\xc4\x97ra skirstomi \xc4\xaf akademinius ir mokslinius laipsnius. Tiek bakalauro, magistro, licenciato ar daktaro laipsniai yra vadinami akademiniais laipsniais (vok. akademischer Grad).\n_START_SECTION_\nTSRS\n_START_PARAGRAPH_\nTarybin\xc4\x97 sistema pasi\xc5\xbeym\xc4\x97jo daugiapakope atestacija: aspirant\xc5\xabra (dabartin\xc4\x97 doktorant\xc5\xabra), baigus j\xc4\x85 ir apgynus disertacij\xc4\x85, yra suteikiamas moksl\xc5\xb3 kandidato laipsnis; doktorant\xc5\xabra\xc2\xa0\xe2\x80\x93 specialios atostogos, suteikiamos antrojo mokslo laipsnio\xc2\xa0\xe2\x80\x93 moksl\xc5\xb3 daktaro\xc2\xa0\xe2\x80\x93 disertacijai parengti. Disertacijoje buvo reikalaujama atskleisti naujus d\xc4\x97sningumus savo mokslo \xc5\xa1akoje ir juos apginti ne tik taryboje bet ir tos mokslo \xc5\xa1akos centre.'